En nu 77-årig kvinde er ved Retten i Aalborg blevet idømt en bøde på 4000 kroner samt betinget frakendelse af kørekortet. Kvinden kørte i oktober 2018 en midaldrende mandlig cyklist ned i en rundkørsel i Støvring - og manden døde efterfølgende af sine kvæstelser. Anklager ved Nordjyllands Politi Patrick Sørensen oplyser, at der udover bødestraffen også kører en erstatningssag mod den 77-årige kvinde. Trafikulykken skete 15. oktober 2018, hvor den kvindelige bilist kørte ind i rundkørslen på Støvring Ådal i Støvring og der påkørte den mandlige cyklist, som kørte ad den anlagte cykelsti. Cyklisten væltede ned på jorden og blev alvorligt kvæstet. Den 7. november afgik manden ved døden som følge af de skader, han pådrog sig ved ulykken.

Referat:
En midaldrende mandlig cyklist blev i 2018 kørt ned i en rundkørsel i Støvring. En 77-årig kvinde er nu kendt skyldig i uagtsomt manddrab.